n3/1983 Sb.
Oznámení o vydání obecně závazných právních předpisů

Ministerstvo zdravotníctva Slovenskej socialistickej republiky
vydalo podľa § 43 ods. 2 zákona č. 133/1970 Zb. o pôsobnosti federálnych ministerstiev a podľa § 95 Zákonníka práce po dohode s Federálnym ministerstvom práce a sociálnych vecí, Ministerstvom práce a sociálnych vecí Slovenskej socialistickej republiky a Slovenským výborom Odborového zväzu pracovníkov zdravotníctva:
1. úpravu z 31. mája 1982 č. Z-3950/1982-C/4 o odmeňovaní technicko-hospodárskych pracovníkov v zdravotníckych rozpočtových organizáciách.
Touto úpravou sa mení kvalifikačný katalóg technicko-hospodárskych funkcií a pracovných činností v zdravotníckych rozpočtových organizáciách a pozmeňujú sa aj ich pracovné charakteristiky.
Dňom nadobudnutia účinnosti tejto úpravy neplatí pre technicko-hospodárskych pracovníkov v zdravotníckych rozpočtových organizáciách
a) vyhláška Ministerstva práce a sociálnych vecí č. 111/1968 Zb. o úprave výšky príplatku za prácu v nočných smenách,
b) vyhláška Ministerstva práce a sociálnych vecí č. 200/1968 Zb. o mzdovom zvýhodnení práce cez soboty a nedele,
c) ustanovenie § 5 ods. 1 druhej vety vyhlášky Štátnej koinisie pre financie, ceny a mzdy č. 132/1967 Zb. o odmeňovaní a hmotnom zabezpečení mladistvých nastupujúcich po skončení povinnej školskej dochádzky priamo do pracovného pomeru.
Zrušuje sa
a) úprava Ministerstva zdravotníctva z 31. januára 1968 č. PM-612-10. 1. 68 o platových pomeroch technicko-hospodárskych pracovníkov zdravotníckych zariadení a zdravotníckych vzdelávacích zariadení, uverejnená pod č. 6/1968 Vestníka Ministerstva zdravotníctva, registrovaná v čiastke 12/1968 Zb.,
b) úprava Ministerstva zdravotníctva SSR zo 4. februára 1969 č. Z-1214/1969-B/2 o platových pomeroch technicko-hospodárskych pracovníkov zdravotníckych zariadení a zdravotníckych vzdelávacích zariadení, uverejnená pod č. 2/1969 Vestníka Ministerstva zdravotníctva Slovenskej socialistickej republiky, registrovaná v čiastke 34/1969 Zb.
Úprava bude uverejnená vo Vestníku Ministerstva zdravotníctva Slovenskej socialistickej republiky pod č. 22/1982 Vestníka Ministerstva zdravotníctva SSR a možno do nej nazrieť na Ministerstve zdravotníctva Slovenskej socialistickej republiky, odboroch zdravotníctva krajských a okresných národných výborov a na ústavoch národného zdravia;
2. úpravu zo 17. augusta 1982 č. Z-6000/1982-C/4 o odmeňovaní technicko-hospodárskych pracovníkov v hospodárskych organizáciách v pôsobnosti Ministerstva zdravotníctva Slovenskej socialistickej republiky.
Touto úpravou sa menia nomenklatúry technicko-hospodárskych funkcií, ako aj základné pracovné charakteristiky funkcií a pracovných činností technicko-hospodárskych pracovníkov v pôsobnosti Ministerstva zdravotníctva Slovenskej socialistickej republiky.
Úprava bude uverejnená vo Vestníku Ministerstva zdravotníctva Slovenskej socialistickej republiky pod č. 23/1982 Vestníka Ministerstva zdravotníctva Slovenskej socialistickej republiky a možno do nej nazrieť na Ministerstve zdravotníctva SSR, odboroch zdravotníctva krajských národných výborov a na ústavoch národného zdravia;
3. úpravu zo 17. augusta 1982 č. Z-6050/1982-C/4 o odmeňovaní robotníkov v hospodárskych organizáciách v pôsobnosti Ministerstva zdravotníctva Slovenskej socialistickej republiky.
Úprava bude uverejnená vo Vestníku Ministerstva zdravotníctva Slovenskej socialistickej republiky pod č. 24/1982 Vestníka Ministerstva zdravotníctva Slovenskej socialistickej republiky a možno do nej nazrieť na Ministerstve zdravotníctva SSR, odboroch zdravotníctva krajských a okresných národných výborov a na ústavoch národného zdravia.